Lav et referat af nedenstående tekst:

Tekst:
Mandag offentliggjorde Coop, at de har indgået et partnerskab med Thorupstrand Kystfiskerlaug. Fiskersamfundet i Thorupstrands klitter er en andelsorganiseret landsby i Nordjylland, som i fællesskab vil sikre danskerne bæredygtigt fangede havfriske fisk. - For Thorupstrand er partnerskabet med Coop en milepæl for arbejdet med at sikre kystlandingspladsen mulighed for lynhurtigt at sende Jammerbugtens velsmagende fisk til Coops kunder, siger Thomas Højrup, formand for Thorupstand Kystfiskerlaug. Kystfiskerlauget består at cirka 20 familier, der er gået sammen i et kooperativt selskab. Deres både ligger ikke i havn, men trækkes op på stranden. De opererer med et ekstremt lavt energiforbrug, fordi fiskerlejet er placeret tæt på fiskepladserne på havet. - Værdierne matcher Coops perfekt, og vi ser derfor stort potentiale i at udvikle samarbejdet, som en del af vores nye mad-agenda, hvor vi ønsker at fremelske mange nye leverandører og skifte 25 procent af vores sortiment ud med nye, unikke varer, siger kategorigruppechef i Coop Esben Meier. Foreløbig er der indgået en samarbejdsaftale, så de første varer kommer i butikkerne i år. Planen er, at når der kommer større mængder, skal det udvikle sig til at blive et af Danmarks største mærker inden for fisk.

Referat:
For at skabe en unik mærkevare inden for frisk fisk, går Coop i partnerskab med Thorupstrand Kystfiskerlaug.